АҞӘА, цәыббра 14 - Sputnik. Афон Ҿыц цәыббра 14 азы лашарада иаанхоит асааҭ 10:00 - 17:00 рзы ҳәа аанацҳауеит АУН "Амшынеиқәафымцамч".
Алашара ҟалом астанциа маҷ "Афон Ҿыц" атрансформатор Т-1 аҟны аиҭашьақәыргыларатә усурақәа инарымаданы.
Афымцатә цәаҳәақәа ирықәу аидара амчхара азымхара иахҟьаны Аԥсны аамҭа-аамҭала афымцалашара арцәара иалагеит рашәара 28 инаркны. Аамҭеихшара инақәыршәаны алашара дырцәоит уахынла ҩ-сааҭк.
Убри аамҭазы Аԥсны агәы лашарада иаанхоит асааҭ 01:00 -03:00, мраҭашәаратәи ахәҭа - асааҭ 03:00 - 05:00, мрагыларатәи ахәҭа – асааҭ 05:00 - 07:00 рзы. Алашара дырцәоит акурорттә аамҭа аҭахрақәа азыԥхьагәаҭаны.